CELEX: 31993R2284
Language: el
Date: 1993-08-16 00:00:00
Title: ΚΑΝΟΝΙΣΜΟΣ (ΕΟΚ) αριθ. 2284/93 ΤΗΣ ΕΠΙΤΡΟΠΗΣ της 16ης Αυγούστου 1993 για την τροποποίηση του κανονισμού (ΕΟΚ) αριθ. 1930/93 περί θεσπίσεως έκτακτων μέτρων στηρίξεως της αγοράς στον τομέα του χοιρείου κρέατος στη Γερμανία

Avis juridique important

|

31993R2284

ΚΑΝΟΝΙΣΜΟΣ (ΕΟΚ) αριθ. 2284/93 ΤΗΣ ΕΠΙΤΡΟΠΗΣ της 16ης Αυγούστου 1993 για την τροποποίηση του κανονισμού (ΕΟΚ) αριθ. 1930/93 περί θεσπίσεως έκτακτων μέτρων στηρίξεως της αγοράς στον τομέα του χοιρείου κρέατος στη Γερμανία  

Επίσημη Εφημερίδα αριθ. L 205 της 17/08/1993 σ. 0008 - 0009

ΚΑΝΟΝΙΣΜΟΣ (ΕΟΚ) αριθ. 2284/93 ΤΗΣ ΕΠΙΤΡΟΠΗΣ της 16ης Αυγούστου 1993 για την τροποποίηση του κανονισμού (ΕΟΚ) αριθ. 1930/93 περί θεσπίσεως έκτακτων μέτρων στηρίξεως της αγοράς στον τομέα του χοιρείου κρέατος στη ΓερμανίαΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 20 και το άρθρο 22  δεύτερο εδάφιο,  Εκτιμώντας:  ότι, λόγω της εμφανίσεως της κλασικής πανώλης των χοίρων σε ορισμένες περιοχές παραγωγής της Γερμανίας, θεσπίστηκαν έκτακτα μέτρα στήριξης της αγοράς χοιρείου κρέατος για το εν λόγω κράτος μέλος με τον κανονισμό (ΕΟΚ) αριθ. 1930/93 της Επιτροπής (3),  όπως τροποποιήθηκε από τον κανονισμό (ΕΟΚ) αριθ. 2165/93 (4)- ότι, για κτηνιατρικούς λόγους, εξακολουθούν να ισχύουν οι περιορισμοί της ελεύθερης κυκλοφορίας ζωντανών χοίρων και προϊόντων με βάση το χοίρειο κρέας- ότι πρέπει, κατά συνέπεια, να παραταθεί η ημερομηνία λήξης που προβλέπεται για την αγορά χοιριδίων  και χοίρων που έχουν υποστεί πάχυνση βάσει του κανονισμού (ΕΟΚ) αριθ. 1930/93- ότι οι γερμανικές αρχές καθόρισαν νέες ζώνες προστασίας και κατήργησαν υπάρχουσες ζώνες προστασίας- ότι πρέπει, κατά συνέπεια, να τροποποιηθεί ο κατάλογος των ζωνών που παρουσιάζεται στο παράρτημα- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1930/93 τροποποιείται ως εξής:  1. Στο άρθρο 1, η ημερομηνία "17 Αυγούστου 1993" αντικαθίσταται από την ημερομηνία "31 Αυγούστου 1993".  2. Το παράρτημα αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Αυγούστου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 129 της 11. 5. 1989, σ. 12.  (3) ΕΕ αριθ. L 174 της 17. 7. 1993, σ. 32.  (4) ΕΕ αριθ. L 194 της 3. 8. 1993, σ. 18.    ΠΑΡΑΡΤΗΜΑ  1. Στην περιφέρεια Rotenburg/Wuemme:  - η Κοινότητα Hemslingen,  - η Κοινότητα Reessum,  - η Κοινότητα Horstedt.  2. Στην περιφέρεια του Stade:  - η Κοινότητα Ahlerstedt,  - η Κοινότητα Senensiek.  3. Στην περιφέρεια του Soltau-Fallingbostel:  - η πόλη Schneverdingen,  - η Κοινότητα Neuenkirchen.  4. Στην περιφέρεια του Harburg:  - η Κοινότητα Halvesbostel,  - η Κοινότητα Regesbostel,  - η Κοινότητα Heidenau.